El Ayuntamiento de Bétera promueve la salud de las mujeres
21 de Mayo de 2024

• La regidoria de Dona i Igualtat celebra el Dia Internacional d'Acció per la Salut de les Dones dimarts que ve dia 28 amb diverses activitats per a la ciutadania.

En 1988 es va commemorar el primer 28 de maig com a Dia d'Acció Global per la Salut de les Dones. Segons l'Organització Mundial de la Salut és un dret que “implica gaudir d'un òptim estat de benestar físic, mental i social, i no solament l'absència de malaltia o malestar”.

Per això, l'Ajuntament de Bétera, a través de l'àrea de Dona i Igualtat, se suma un any més a aquesta commemoració, amb un compromís explícit en el desenvolupament de programes i actuacions que tinguen en compte a les dones del municipi i el seu dret a la informació i accés als recursos en matèria de salut.

“Volem conscienciar a totes les dones de Bétera de l'important que és gaudir d'una salut de qualitat durant tot el cicle vital i no solament a nivell físic sinó també a nivell mental i social. Per consegüent, des de l'Ajuntament promovem polítiques per a reafirmar i garantir el dret de gaudir d'una salut integral de totes les nostres veïnes”, ha destacat l'Alcaldessa de Bétera, Elia Verdevío.

En eixa línia, i tal com ha indicat la regidora de Dona i Igualtat, Marisa Martínez, “pretenem construir autonomia a través de la prevenció i la promoció de la salut entre les dones de Bétera. En conseqüència, hem organitzat un programa d'activitats gratuïtes obertes al públic per a conmemorar aquest dia i recordar a les nostres veïnes la importància de l'autocura”.

Activitats programades

En eixe sentit, el Consistori ha posat en marxa per al diumenge 26 de maig, a les 18.00h el Taller d'Apoderament Sexual “Sense-Vergonyes” així com el monòleg “Cita amb la teua sexòloga”, totes dos activitats gratuïtes, a càrrec de la periodista, escriptora i coach Silvia Pérez, estan destinades al públic general i es realitzaran a l'Auditori de la Casa de la Cultura (C/ estació S/N).

El dimecres 29 de maig, a les 18.00h tindrà lloc en el Saló de Plens del Castell (C/Eugenio Aloy,1A) una Xarrada-Col·loqui entorn del curtmetratge “SÉ UNA DAMA” (Be a lady, they said), al costat de l'equip de prevenció del CM24H Rural de Yàtova i on es reflexionarà sobre les múltiples pressions socials que reben les dones al llarg de la seua vida.

De la mateixa manera i comptant amb el compromís i bon fer del personal del Centre de Salut de Bétera, dimarts que ve dia 28 es reprendrà el Programa ADONA’T, amb una xicoteta xarrada amb el personal sanitari i a més, s'establirà un punt d'informació permanent amb diversos materials per a les dones en matèria de salut.

Proximitat a les dones més joves de Bétera

En últim lloc, aquesta campanya municipal també cerca acostar-se a les dones més joves del municipio, per això, es repartiran guies de salut específiques per a les adolescents en l'IES Les Alfàbegues. La proposta pretén conscienciar i despertar l'interés entre les dones més joves sobre la importància de l'autocura i l'aproximació a la seua salut des d'una perspectiva de gènere i empoderant.